স্টাফ রিপোর্টার ॥ সুতাং-শাহজীবাজার আঞ্চলিক সড়কের দরগা গেইট এলাকায় ২ সিএনজি অটোরিক্সার মুখোমুখি সংঘর্ষে ১০ জন আহত হয়েছে। গতকাল মঙ্গলবার দুপুরে এ দূর্ঘটনা ঘটে। জানা যায়, দুইটি যাত্রীবাহি সিএনজি উল্লেখিত স্থানে পৌছলে সংঘর্ষ হয়। এতে সিএনজি দুইটি উল্টে যায়। গুরুতর আহত অবস্থায় নজরুল ইসলাম (১৫), রাজাই মিয়া (৬০), সুবিনা (৩), বাদশা মিয়া (৫৫), কবির মিয়া (৪০), সায়েদা (৪৫) ও হাবিব (২০) কে হবিগঞ্জ সদর হাসপাতালে ভর্তি করা হয়েছে। দূর্ঘটনার পর উভয় চালক পালিয়ে গেছে।